ΓΡΑΠΤΗ ΕΡΩΤΗΣΗ E-0434/00

υποβολή: Cristiana Muscardini (UEN) και Mauro Nobilia (UEN) προς την Επιτροπή

(23 Φεβρουαρίου 2000)

Θέμα: Προδιαγραφές ασφάλειας των ιδιωτικών κατοικιών

Αναφερόμενοι στην Γραπτή Ερώτηση E-2480/99 και στη σχετική απάντηση της Επιτροπής(1), και διαμαρτυρόμενοι κατ' αρχάς για το γεγονός ότι η Επιτροπή δεν θεώρησε απαραίτητο, παρά τα πολυάριθμα σήματα κινδύνου που είχαμε από τις σχετικές ειδήσεις επικαιρότητας, να θεσπίσει νομοθετικές διατάξεις για τις προδιαγραφές ασφάλειας των ιδιωτικών κατοικιών, θα μπορούσε η Επιτροπή να εξηγήσει γιατί μία οδηγία πουφίσταται εδώ και δώδεκα έτη (η οδηγία αριθ. 89/106/ΕΟΚ του Συμβουλίου της 21ης Δεκεμβρίου 1988(2)) δεν έχει ακόμη μεταφερθεί στο εσωτερικό δίκαιο των κρατών μελών;

Δεν θεωρεί η Επιτροπή ότι μία οδηγία αυτής της ημερομηνίας μπορεί να μην ανταποκρίνεται πλέον στα κριτήρια για την αξιολόγηση της ασφάλειας των σημερινών ιδιωτικών κατοικιών και ότι ίσως χρειάζεται ενημέρωση;

Θεωρώντας ως εκ τούτου δεδομένο ότι επείγει η εκπόνηση οδηγίας για τις προδιαγραφές ασφάλειας των ιδιωτικών κατοικιών, δύναται η Επιτροπή να επιταχύνει τις εργασίες των ήδηφιστάμενων τροποποιήσεων σε ό,τι αφορά τις τεχνικές προδιαγραφές, τις οποίες έχουν αναλάβει οι φορείς τυποποίησης, ώστε να καταλήξουμε σε ένα εναρμονισμένο και, στα πλαίσια του δυνατού, τελικό μέτρο;

Δύναται τέλος η Επιτροπή να καταδείξει τα εκτελεστικά κριτήρια της εν λόγω οδηγίας όταν θα έχει πλέον εκσυγχρονισθεί ή μεταφερθεί στο εσωτερικό δίκαιο των κρατών μελών;

(1) ΕΕ C 280 E της 3.10.2000, σελ. 52.

(2) ΕΕ L 40 της 11.2.1989, σελ. 12.

Απάντηση του κ. Liikanen εξ ονόματος της Επιτροπής

(6 Απριλίου 2000)

Η Επιτροπή συμμερίζεται τις ανησυχίες των Αξιότιμων Μελών του Κοινοβουλίου σχετικά με την ασφάλεια των ιδιωτικών κατοικιών στο έδαφος της Κοινότητας.

Έχει καταβάλει, επί σειρά ετών και μέσα στα όρια της εντολής της και των μέσων που διαθέτει, πολλές προσπάθειες προκειμένου να καταλήξει σε εναρμόνιση των διαφόρων τύπων και τρόπων σχεδιασμού και κατασκευής τόσο στον οικοδομικό τομέα όσο και στον τομέα των δημοσίων έργων. Οι προσπάθειες αυτές εκφράζονται με την εφαρμογή της οδηγίας 89/106/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών και με την εκπόνηση των Ευρωκωδίκων. Η Επιτροπήπενθυμίζει επίσης ότι όλα τα κράτη μέλη έχουν μεταφέρει την εν λόγω οδηγία, με τελευταίο το Βέλγιο το 1998.

Το νομοθετικό αυτό μέτρο απαιτεί ωστόσο εναρμονισμένες τεχνικές προδιαγραφές, που αναλύουν όλες τις πτυχές της ασφάλειας ονομαζόμενες τεχνικές απαιτήσεις για όλες τις οικογένειες προϊόντων που θεωρούνται ότι ανήκουν στον τομέα των κατασκευών. Οι εν λόγω προδιαγραφές πρέπει να επιτρέπουν την ενσωμάτωση των προϊόντων στα τεχνικά έργα κατά μόνιμο τρόπο, στο πλαίσιο της τήρησης των βασικών απαιτήσεων δομικής ασφάλειας, περιβαλλοντικής προστασίας και εξοικονόμησης ενέργειας.

Οι τεχνικές αυτές προδιαγραφές εκπονούνται από δύο οργανισμούς: την Ευρωπαϊκή Επιτροπή Τυποποίησης (CEN) και τον Ευρωπαϊκό Οργανισμό Τεχνικής Έγκρισης (EOTA) σύμφωνα με τη νέα προσέγγιση στον τομέα της τεχνικής ρύθμισης και τυποποίησης, καθώς και την αρχή της επικουρικότητας(1). Δυνάμει της εν λόγω αρχής, η ευθύνη της ασφάλειας των κτιρίων ανήκει στα κράτη μέλη.

Η Επιτροπή θεωρεί ότι η οδηγία παραμένει επίκαιρη, διότι οι αναμενόμενες τεχνικές προδιαγραφές ανταποκρίνονται στην επιστημονική και τεχνολογική πρόοδο και στις νέες εξελίξεις της τεχνολογίας αιχμής.

Η Επιτροπή ολοκλήρωσε το πρόγραμμα εκπόνησης εντολών τυποποίησης για τις πενήντα οικογένειες προϊόντων, τις οποίες ενέκρινε η Μόνιμη Επιτροπή Δομικών Κατασκευών" η CEN πρέπει να εκπονήσει εναρμονισμένα πρότυπα και ο EOTA πρέπει να παράσχει τις εναρμονισμένες τεχνικές εγκρίσεις. Η Επιτροπή καταβάλει τώρα κάθε προσπάθεια ώστε οι δύο οργανισμοί να παράσχουν, το συντομότερο δυνατό, τις εναρμονισμένες προδιαγραφές που έχουν ζητηθεί με ανάθεση εντολής και σύμβασης.

(1) Ψήφισμα του Συμβουλίου της 7 Μαΐου 1985, ΕΕ C 136 της 4.6.1985.